|  |  |  |
| --- | --- | --- |
|   | Valsts sabiedrība ar ierobežotu atbildībuTRAUMATOLOĢIJAS UN ORTOPĒDIJAS SLIMNĪCA Duntes ielā 22, Rīgā, LV - 1005, reģistrācijas Nr.40003410729 Tālrunis 67 399 300, fakss 67 392 348, e-pasts: tos@tos.lv, www.tos.lv |  |

**VADĪBAS ZIŅOJUMS PAR VSIA „TRAUMATOLOĢIJAS UN ORTOPĒDIJAS SLIMNĪCA” REZULTATĪVAJIEM RĀDĪTĀJIEM 2020.GADA JANVĀRĪ – SEPTEMBRĪ**

Apkopojot finanšu un statistikas datus par 2020.gada janvāra - septembra rezultatīvajiem rādītājiem, atzīmējam, ka VSIA „Traumatoloģijas un ortopēdijas slimnīcas” (turpmāk tekstā – Slimnīca) saimnieciskā un ārstnieciskā darbība kopumā šajā laika periodā ir bijusi apmierinoša. Neatliekamā palīdzība visa perioda laikā pacientiem tika nodrošināta pilnā apjomā, savukārt plānveida palīdzība tika sniegta ierobežotā apjomā, vadoties no esošās situācijas valstī vīrusa izplatības dēļ.

Kopējie budžeta tāmes ieņēmumi 2020.gada janvārī – septembrī ir izpildīti 14 314 227 EUR apmērā, kas ir par 22 211 EUR vairāk kā sākotnēji plānots, savukārt, kopējie izdevumi sastāda 13 713 754 EUR un ir par 504 480 EUR mazāk kā sākotnēji plānots. Slimnīcas peļņa 2020.gada janvārī – septembrī ir 614 455 EUR, kas ir par 534 030 EUR vairāk kā sākotnēji plānots.

Lai gūtu priekšstatu par 2020.gada janvārī – septembrī sniegtajiem medicīnas pakalpojumu apjomiem un to statistikas datiem, kā arī veiktajām aktivitātēm Slimnīcas saimnieciskās darbības nodrošināšanā, apkopojumu lūdzam skatīt zemāk pievienotajās tabulās un tekstā.

**Stacionāro pacientu skaits sadalījumā: maksas pacienti un valsts apmaksājamie pacienti**

|  |  |  |  |  |
| --- | --- | --- | --- | --- |
| Periods  | Valsts apmaksājamie | Maksas pacienti | Kopā  | Maksas pacientu īpatsvars no kopā ārstētajiem (%) |
| 2020. gada janvārī - septembrī | 4 600 | 221 | 4 821 | 4.58% |

|  |
| --- |
| **Ambulatoro pacientu skaits sadalījumā: maksas pacienti un valsts apmaksājamie pacienti** |
|  |  |  |  |  |
| Periods  | Valsts apmaksājamie | Maksas pacienti | Kopā  | Maksas pacientu īpatsvars no kopā ārstētajiem (%) |
| 2020. gada janvārī - septembrī | 58 851 | 12 334 | 71 185 | 17.33% |  |  | 61.66 | 42.32 | 38.34 | 57.68 |

**Ieņēmumi no maksas pakalpojumiem 2020. gada janvārī- septembrī**

|  |  |
| --- | --- |
| Pakalpojumu veids | EUR |
| Ambulatorie pakalpojumi | 457 952 |
|  |  |
| Stacionārie pakalpojumi | 354 026 |
|  |  |
| **KOPĀ** | **811 978**  |

**No valsts piešķirtā finansējuma sniegtie pakalpojumi stacionārā 2020. gada janvārī –**

**septembrī sadalījumā pa programmām\***

|  |  |  |
| --- | --- | --- |
| **Programma** | **Pacientu skaits** | **Maksa par pakalpojumiem** |
| Ceļa locītavas endoprotezēšana | 155 | 451 872 |
| Ceļa locītavas endoprotezēšana sarežģītos gadījumos | 251 | 1 018 558 |
| Elkoņa locītavas daļēja(radija galviņas)endoprotezēšana | 4 | 9 090 |
| Elkoņa locītavas totāla endoprotezēšana | 2 | 9 935 |
| Gūžas locītavas endoprotezēšana ar bezcementa fiksācijas vai hibrīda tipa endoprotēzi sarežģītos gadījumos | 118 | 351 518 |
| Gūžas locītavas endoprotezēšana ar cementa EP | 58 | 127 974 |
| Gūžas locītavas endoprotezēšana ar cementējamu endoprotēzi sarežģītos gadījumos | 125 | 284 102 |
| Gūžas locītavas endoprotezēšana bezcementa vai hibrīda EP | 73 | 207 307 |
| Plecu locītavas endoprotezēšana | 44 | 174 221 |
| Revīzijas endoprotezēšana un endoprotezēšana osteomielīta un onkoloģijas pacientiem( bez implanta vērtības) | 524 | 1 540 780 |
| **Endoprotezēšana kopā** | **1 354** | **4 175 357** |
|
| Mugurkaulāja saslimšanu un traumu ķirurģiska ārstēšana DRG | 57 | 176 839 |
| Onkoloģijas programma DRG | 21 | 24 544 |
| Osteomielīts DRG | 37 | 46663 |
| Pārējie pakalpojumi DRG | 351 | 266 197 |
| Mugurkaulāja saslimšanu un traumu ķirurģiska ārstēšana DRG(AK) | 78 | 252 613 |
| Onkoloģijas programma DRG (AK) | 18 | 28 454 |
| Osteomielīts DRG (AK) | 76 | 171 627 |
| Pārējie pakalpojumi DRG(AK) | 1 943 | 1 825 692 |
| Mikroķirurģija 49-98282.24 x2 | 98 | 196 564 |
| 98.pacientu grupa | 446 | 530 680 |
| Mikrodiskektomija, mikrofenestrācija | 39 | 39 750 |
| Plānveida īslaicīgā ķirurģija. | 30 | 20 691 |
| Izgulējumu, tai skaitā problēmbrūču | 6 | 109 490 |
| ES un Ukrainas pilsoņi | 8 | 11 263 |
| Subakūtā rehabilitācija pieaugušajiem (zemas aprūpes intensitāte) | 38 | 27 886 |
| Akūta rehabilitācija jaukta profila gultās | x | 58 925 |
| **Kopā** | **4 600** | **7 963 235** |

**Valsts piešķirtā finansējuma ietvaros faktiski veiktās endoprotezēšanas operācijas 2020. gada janvārī – septembrī**

|  |  |  |
| --- | --- | --- |
| Rinda | Endoprotezēšanas veids | 2020. gada janvārī -septembrī |
| Plānveida rindas pacienti | gūžas cementējamā endoprotezēšana | 81 |
| gūžas hibrīdtipa endoprotezēšana | 64 |
| gūžas bezcementa endoprotezēšana | 31 |
| ceļa endoprotezēšana | 261 |
| pleca locītavas endoprotezēšana | 26 |
| *kopā*  | ***463*** |
| Paātrinātās rindas pacienti | gūžas cementējamā endoprotezēšana | 36 |
| gūžas hibrīdtipa endoprotezēšana | 49 |
| gūžas bezcementa endoprotezēšana | 45 |
| ceļa endoprotezēšana | 145 |
| *kopā*  | ***275*** |
| Pacientiem ar traumu sekām | gūžas cementējamā endoprotezēšana | 72 |
| gūžas hibrīdtipa endoprotezēšana | 1 |
| gūžas bezcementa endoprotezēšana | 1 |
| elkoņa locītavas endoprotezēšana | 2 |
| elkoņa loc. daļēja endoprotezēšana | 4 |
| pleca locītavas endoprotezēšana | 20 |
| *kopā*  | ***100*** |
| **Pavisam kopā primārās endoprotezēšanas operācijas** | ***838*** |
| Revīzijas operācijas | gūžas locītavas revīzijas operācijas | 438 |
| ceļa locītavas revīzijas operācijas | 87 |
| pleca locītavas revīzijas operācijas | 5 |
| elkoņa locītavas revīzijas operācijas | 1 |
| *kopā*  | ***531*** |
| **Kopā endoprotezēšanas operācijas** | **1 369** |

**Statistika par ārstēto un operēto pacientu sastāvu pēc gultu profiliem 2020. gada janvārī -septembrī**

|  |  |  |  |  |  |  |  |
| --- | --- | --- | --- | --- | --- | --- | --- |
| Ārstēto pacientu sastāvs | KOPĀ | Vidējais ārstēšanas ilgums | Miruši | Letalitāte % | Operēto pacientu skaits | Operēto pacientu skaits % | Operāciju skaits |
| Ārstētie pacienti | 4 821 | 6.15 | 11 | 0.23 | 4 383 | 90.91 | 8 716 |
| Traumu profils | 2 000 | 5.05 | 2 | 0.10 | 1 772 | 88.60 | 3 146 |
| Ortopēdijas profils | 2 334 | 5.12 | 2 | 0.09 | 2 199 | 94.22 | 4 231 |
| Strutainā ķirurģija | 436 | 10.89 | 0 | 0 | 402 | 92.20 | 1 323 |
| Reanimācija | 13 | 1.20 | 7 | 0.34 | 10 | 76.92 | 16 |
| Rehabilitācija - pieaugušo | 38 | 9.61 | 0 | 0 | 0 | 0 | 0 |

|  |  |  |  |
| --- | --- | --- | --- |
| **Sniegto valsts apmaksāto stacionāro pakalpojumu apjoms 2020. gada janvārī – septembrī sadalījumā: plānveida un neatliekamā palīdzība** |  |  |  |
|  |  |  |  |  |  |  |  |  |  |  |
| Periods | Faktiski sniegti pakalpojumi plānveida palīdzībā  | Faktiski sniegti pakalpojumi neatliekamajā palīdzībā | Faktiski sniegtie pakalpojumi kopā | Sniegto pakalpojumu īpatsvars plānveida palīdzībai no kopā sniegtajiem pakalpojumiem % | Sniegto pakalpojumu īpatsvars neatliekamajai palīdzībai no kopā sniegtajiem pakalpojumiem % |
| Nauda  | Pacientu skaits | Nauda  | Pacientu skaits | Nauda  | Pacientu skaits | Nauda | Pacientu skaits | Nauda | Pacientu skaits |
| 2020. gada janvārī - septembrī | 4 932 265 | 2 236 | 3 030 970 | 2 364 | 7 963 235 | 4 600 | 61.94 | 48.61 | 38.06 | 51.39 |

**Statistikas rādītāji par gultu fonda izmantošanas vidējiem rādītājiem 2020. gada janvārī – septembrī**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 2020. gada janvārī - septembrī | Vidējais gultu skaits | Ārstēti pacienti | Gultas noslodze | Vidējais ārstēšanas ilgums | Letalitāte % | Gultas aprite | Gultas dīkstāve | Operāciju skaits | Operēti slimnieki | Vidējais ārstēšanas ilgums operētajiem |
| dienās  | % | skaits | % | Kopā | Līdz operācijai |
| Stacionārā KOPĀ | 198 | 4 821 | 149.74 | 54.65 | 6.15 | 0.23 | 24.35 | 5.10 | 8 716 | 4 383 | 90.91 | 6.30 | 1.55 |

**2020. gada janvārī - septembrī veiktie pasākumi Slimnīcas attīstībai un saimnieciskās darbības nodrošināšanai:**

Lai nodrošinātu Asins kabineta darbību atbilstoši likumdošanā noteiktajām prasībām, valde nolēma iepirkt somas un elementus konstantas temperatūras nodrošināšanai asins komponentu transportēšanai par kopējo summu 1 100 EUR bez PVN un logerus par kopējo summu 600 EUR bez PVN.

Lai nodrošinātu telekomunikāciju pakalpojumu sniegšanu Slimnīcai, valde nolēma pēc tirgus izpētes noslēgt līgumu ar SIA “Baltcom” par kopējo summu 9 905 EUR 24 mēnešiem.

Vadoties no nepieciešamības aktualizēt Darba kārtības noteikumus, 2020. gada 1. ceturksnī valde apstiprināja jaunos Darba kārtības noteikumus.

Lai nodrošinātu Anestezioloģijas un reanimācijas nodaļas darbu, valde nolēma iepirkt sensorus Massimo monitora vajadzībām par kopējo summu 3 350 EUR bez PVN.

2020. gada 1. ceturksnī valde apstiprināja iepirkumu plānu 2020.gadam.

Lai nodrošinātu drošu vidi Slimnīcas darbiniekiem un pacientiem, valde nolēma pēc tirgus izpētes veikt pretslīdes joslu krāsošanas darbus Slimnīcas ēku savienojošā tunelī par kopējo summu 3 135 EUR bez PVN.

Lai nodrošinātu ārstēšanas procesu pacientiem, kuriem ir nepieciešama kaulaudu aizvietošana ar autotransplantātu pēc traumām, onkoloģiskām saslimšanām un kaulu strutainiem iekaisumiem, valde nolēma iegādāties irigācijas-aspirācijas sistēmu, kas paredzēta autologo kaulaudu un kaulu smadzeņu transplantātu iegūšanai ar lielo stobrkaulu kanāla rīmēšanas metodi, par kopējo summu 40 000 EUR bez PVN (36 mēnešiem).

Vadoties no pieejamiem finanšu resursiem 2020.gadā un lai motivētu personālu, valde nolēma akceptēt darba samaksas pieaugumu Slimnīcas darbiniekiem no 2020. gada 1. janvāra (vidējais pieaugums 8,3%).

2020. gada 1. ceturksnī valde apstiprināja budžetu 2020.gadam.

Ņemot vērā sadārdzinājumu ERAF projekta Nr. 9.3.2.0/17/I/002 ietvaros, veicot 3. korpusa atjaunošanas un pārbūves darbus, valde nolēma segt sadārdzinājumu projektā no Slimnīcas pašu līdzekļiem, kā arī pārcelt Mugurkaula un locītavu ķirurģijas centra (3. nodaļas) atjaunošanai paredzēto finansējumu uz 3. korpusa ēkas atjaunošanas un pārbūves darbiem.

Lai nodrošinātu kvalitatīvu un nepārtrauktu Slimnīcas vides tīrību, valde nolēma pēc tirgus izpētes slēgt līgumu ar SIA “BG” par telpu uzkopšanas inventāra papildināšanu 2020.gadam par kopējo summu 3 627,92 EUR bez PVN.

Lai nodrošinātu laboratorijas vajadzībām iepirkto iekārtu izmantošanu un nepieciešamos dokumentus kaulaudu allotransplantātu sagatavošanas procesam, valde nolēma sagatavot tehnisko specifikāciju Bonebank-System termālās dezinfekcijas iekārtas iepirkumam, kas tiks izsludināts pēc Veselības ministrijas un Nacionālā veselības dienesta saskaņojuma, kā arī sazināties ar Zāļu valsts aģentūru, lai noskaidrotu, kādi dokumenti ir nepieciešami darbības atļaujas saņemšanai atbilstoši MK noteikumiem Nr.1176 “Cilvēka audu un šūnu izmantošanas kārtība”.

Lai ierobežotu COVID-19 izplatību, valde nolēma iegādāties aizsardzības līdzekļus un medicīnas preces par kopējo summu 9 075 EUR bez PVN.

Ņemot vērā, ka iepriekš noslēgtā līguma summa ir pilnībā iztērēta, valde nolēma iepirkt papildu sterilos ķirurģiskos cimdus Slimnīcas Ķirurģisko operācijas nodaļas vajadzībām.

Lai nodrošinātu aizsardzību pret jonizējošo starojumu Diagnostiskās radioloģijas nodaļas darbiniekiem, valde nolēma pēc tirgus izpētes iegādāties aizsardzības līdzekļus pret jonizējošo starojumu no SIA “Scanmed” par kopējo summu 4 100 EUR bez PVN.

2020. gada 1. ceturksnī valde apstiprināja VSIA “Traumatoloģijas un ortopēdijas slimnīca” precizēto vidēja termiņa darbības stratēģiju 2019.-2022. gadam.

2020. gada 1. ceturksnī tika veikta ceļu marķējuma atjaunošana auto stāvvietās un uzstādītas jaunas ceļa zīmes Slimnīcas teritorijā (darbus veica SIA “Gludi LM” par kopējo summu 1 818,30 EUR bez PVN pēc tirgus izpētes).

Slimnīcas 2020. gada iepirkuma plānā maija mēnesī tika plānots atklāta konkursa ietvaros iepirkt pacientu ventilācijas iekārtas (2 gab.) Anestezioloģijas un reanimācijas nodaļas vajadzībām, jo Slimnīcas  rīcībā esošajām divām AVEA tipa ventilācijas mašīnām ir beidzies ekspluatācijas termiņš un viena no tām nedarbojas, līdz ar to ir nepieciešams iegādāties jaunas pacientu ventilācijas iekārtas ārstniecības procesa nodrošināšanai. Plānotā līguma summa par abām iekārtām 54 000,00 EUR (bez PVN) tika aprēķināta, pamatojoties uz tirgus izpētes rezultātiem, un paredzamais iekārtu piegādes termiņš tika noteikts četru mēnešu laikā no līguma noslēgšanas dienas. Ievērojot valstī esošo situāciju ar konstatētajiem Covid-19 saslimšanas gadījumiem un to palielināšanos, un lai nodrošinātu Slimnīcu ar iekārtām, kas nepieciešamas Covid-19 uzliesmojuma izplatības ierobežošanai, ārstniecībai un attiecīgo pasākumu organizēšanai, valde nolēma nekavējoties veikt ārkārtas iepirkumu atbilstoši Publisko iepirkumu likuma 3.panta astotajā daļā noteiktajam, lai iegādātos vienu pacientu ventilācijas iekārtu atbilstoši Slimnīcas tehniskajām prasībām.

Ņemot vērā valstī esošo situāciju un Covid-19 saslimšanas izplatību, valde nolēma atļaut iegādāties individuālos aizsardzības līdzekļus Slimnīcas personālam: ķirurģiskās sejas aizsardzības maskas, vienreizlietojamos kurpju pārvalkus, aizsargstiklus, respiratorus, hermētiskās aizsargbrilles un aizsargtērpus, kā arī daudzreizlietojamās sejas aizsargmaskas, roku dezinfekcijas līdzekli, vienreizlietojamos kombinezonus.

2020. gada 2. ceturksnī tika veikta Slimnīcas nekustāmā īpašuma apdrošināšana AS “Baltijas apdrošināšanas nams” par kopējo summu 1 560,03 EUR.

Lai nodrošinātu Anestezioloģijas un reanimācijas nodaļas darbu, valde nolēma iepirkt Karl STorz C-MAX videolaringoskopu ar vienu asmeni un statīvu no SIA “Tradintek” par kopējo summu 8 600 EUR bez PVN.

Lai uzlabotu darba vidi 4. nodaļas darbiniekiem un ievērotu distancēšanās prasības, valde nolēma veikt ārstu kabineta remontu par kopējo summu 2538,16 EUR bez PVN.

2020. gada 2. ceturksnī tika apstiprināts Slimnīcas 2019. gada pārskats.

Sakarā ar nepieciešamību iepirkt gēla pretizgulējuma spilventiņus un palikņus Ķirurģisko operāciju nodaļas vajadzībām, valde nolēma atļaut iegādāties pretizgulējuma izstrādājumus par kopējo summu 7773,00 EUR bez PVN.

Sakarā ar automašīnas Mercedes Benz 510 ar valsts reģistrācijas Nr. FK5771 tehniskajā apskatē konstatētiem bojājumiem, minētā automašīna tika noņemta no uzskaites Ceļu satiksmes drošības direkcijā un nodota metāllūžņos.

Ņemot vērā vecā intubācijas un terapeitiskā bronhoskopa bojājumus Anestezioloģijas un reanimācijas nodaļā, valde nolēma atļaut iegādāties portatīvo intubācijas bronhoskopu FI-16RBS par kopējo summu 5890,00 EUR bez PVN.

Lai motivētu vidējo un jaunāko Slimnīcas medicīnas personālu, tika izmaksātas prēmijas Māsu dienā.

Lai veiktu iepirkumu par bojātās karstā un aukstā ūdens maģistrāles nomaiņu Duntes ielā 18, valde nolēma atļaut veikt projekta un specifikācijas izstrādi par kopējo summu 2260,00 EUR bez PVN.

Lai nodrošinātu Ķirurģisko operāciju nodaļas darbu, valde nolēma pēc tirgus izpētes noslēgt līgumu par nerūsējošā metāla skalpeļu asmeņu piegādi par kopējo summu 5512,00 EUR uz 24 mēnešiem.

Ņemot vērā nepieciešamību veikt lietus ūdens gūlijas un ceļu seguma remontu Slimnīcas teritorijā, valde nolēma atļaut veikt minēto remontu par kopējo summu 9390,93 EUR bez PVN.

Sakarā ar to, ka 2020. gada maijā vairākām fizikālās medicīnas ierīcēm beidzās derīguma sertifikāts, valde nolēma noslēgt līgumu par amplipulsa un citu medicīnas iekārtu piegādi.

Lai nodrošinātu Rehabilitācijas nodaļas darbu, valde nolēma iegādāties multifunkcionālu terapijas krēslu un vingrošanas paklāju.

2020. gada 2. ceturksnī valde nolēma iegādāties rentgena starojuma aizsargbrilles, kas ir nepieciešamas Slimnīcas personāla darbam operāciju zālē par kopējo summu 2210,00 EUR bez PVN.

Sakarā ar to, ka ir pieaudzis Slimnīcā ārstēto pacientu skaits ar komplicētiem augšdelma distālā gala suprakondilāriem lūzumiem, valde nolēma atļaut iegādāties augšdelma lūzumu fiksācijas plāksnes par kopējo summu 3029,94 EUR.

Lai novērstu iekārtu darbības traucējumus karstā laikā mikrobioloģijas laboratorijā un serveru telpā, tika veikta kondicionieru iegāde mikrobioloģijas laboratorijas un serveru telpas vajadzībām par kopējo summu 5277,03 EUR bez PVN.

Lai nodrošinātu kvalitatīvu un nepārtrauktu Slimnīcas vides tīrību, atbilstoši sanitāri higiēniskajām normām, kā arī lai optimizētu telpu uzkopšanas darbus, valde nolēma atļaut iegādāties Telpu uzkopšanas nodaļas vajadzībām kombinēto grīdas uzkopšanas iekārtu no SIA “Profiks Clean” par kopējo summu 4950 EUR bez PVN.

Pamatojoties uz 2020.gada 2. aprīļa MK noteikumiem Nr.180 “Noteikumi par publiskas personas un publiskas personas kontrolētas kapitālsabiedrības mantas nomas maksas atbrīvojuma vai samazinājuma piemērošanu sakarā ar Covid-19 izplatību”, tika piešķirts atbalsts SIA “Tehniskā ortopēdija”, samazinot tai nomas maksu par 2020. gada aprīli 60% apmērā un SIA “Fristar”, samazinot tai nomas maksu par periodu no 12.03.2020 līdz 31.03.2020 par 39% un par periodu no 01.04.2020 līdz 30.04.2020 par 90%.

Ņemot vērā nepieciešamību nodrošināt Ķirurģisko operāciju nodaļas darbu, valde nolēma atļaut iegādāties papildus instrumentus pleca artroskopisko operāciju veikšanai par kopējo summu 5615 EUR bez PVN.

2020. gada 2. ceturksnī tika apstiprināts aktualizētais iepirkumu plāns 2020. gadam.

Lai nodrošinātu kvalitatīvu un nepārtrauktu pacientu aprūpi Slimnīcā, valde nolēma atļaut iegādāties medicīnas ierīces ( medicīnas krēslus, dušas soliņus, atkritumu maisu turētāju ratiņus) SIA “NMS Elpa” par kopējo summu 8251,00 EUR bez PVN.

Lai nodrošinātu kvalitatīvu un nepārtrauktu pacientu aprūpi slimnīcā, valde nolēma atļaut iegādāties medicīnas ierīces (infūziju statīvus, augsto pārvietošanas galdu, staigāšanas palīgierīces un apakšdelma atbalsta spieķus) SIA “NMS Elpa” par kopējo summu 3350,00,00 EUR bez PVN un SIA “Arbor Medical Korporācija” par kopējo summu 1731,00 EUR bez PVN.

2020. gada 2. ceturksnī valde apstiprināja personāla motivācijas sistēmu.

Ņemot vērā nepieciešamību veikt 3. nodaļas virtuves kosmētisko remontu, valde nolēma veikt augstākminēto remontu par kopējo summu 2746,65 EUR bez PVN.

Ņemot vērā nepieciešamību veikt 5. nodaļas ārstu istabas kosmētisko remontu, sakarā ar telpu nolietojumu, valde nolēma atļaut veikt augstākminēto remontu par kopējo summu 1549,72 EUR bez PVN.

Ņemot vērā nepieciešamību nodrošināt Ķirurģisko operāciju nodaļas darbu, valde nolēma atļaut iegādāties 2 pārvietojamās operāciju lampas par kopējo summu 8100 EUR bez PVN.

2020. gada 3. ceturksnī valde apstiprināja Nolikumu par personāla darba samaksas noteikšanu.

Lai nodrošinātu darba vides higiēnas prasības, valde atļauj pēc tirgus izpētes iegādāties logu pretinsekta sietus un žalūzijas par kopējo summu 1480 EUR bez PVN (pēc apstiprināta plāna).

Tā kā stiprā vēja un spēcīgo nokrišņu daudzuma rezultātā tika daļēji norauts Slimnīcas garāžas jumts, valde nolēma pēc tirgus izpētes atļaut veikt jumta seguma ārkārtas remonta darbus SIA “Mūris MJ” par summu 3 578 EUR bez PVN.

Lai nodrošinātu Patohistoloģijas un audu konservācijas laboratorijas darbu, valde nolēma atļaut veikt audu apstrādes aparāta Logos J. ikgadējo apkopi un remontu. Aparātam ir nozīmīgi bojājumi primāro mikroviļņu kamerā, līdz ar to ir jāiegādājas jaunas rezerves daļas par kopējo summu 5660 EUR bez PVN SIA “Quantum” (vienīgais ražotāja pārstāvis Latvijā).

Lai nodrošinātu kvalitatīvu ārstniecības aprūpes pakalpojumu sniegšanu un slimnīcas vides tīrību, valde nolēma pēc tirgus izpētes atļaut veikt logu mazgāšanu visās slimnīcas nodaļās par kopējo summu 2200,00 EUR bez PVN SIA “Šautra”.

Lai nodrošinātu fizisko personu datu aizsardzību Slimnīcā, valde nolēma pēc tirgus izpētes slēgt līgumu ar sertificētu fizisko personu datu aizsardzības speciālistu Oskaru Leonu par kopējo summu 6900,00 EUR uz 12 mēnešiem .

Atbilstoši plānam, lai nodrošinātu Centralizētās sterilizācijas un sterilo materiālu apgādes nodaļas darbu, valde nolēma iegādāties proteīna palieku testa sistēmu par 1261,00 EUR bez PVN SIA “J.I.M” ( I daļa) un 242.00 EUR bez PVN SIA “Remedine” ( II daļa) .

Pēc saņemtās vēstules no Slimību profilakses un kontroles centra par iespēju pievienoties alternatīvajam elektrības avotam (dīzeļģenerātoram), valde nolēma atļaut veikt nepieciešamus darbus pieslēguma nodrošināšanai par kopējo summu 2745,57 EUR bez PVN SIA “Detleffi”.

Ņemot vērā nepieciešamību iegādāties vienu kondicionieru 5. operāciju bloka implantu noliktavas telpai, valde nolēma pēc tirgus izpētes atļaut iegādāties kondicionieru par kopējo summu 2075,01 EUR bez PVN no SIA “Termex”.

Pēc saņemtās vēstules no Slimību profilakses un kontroles centra ar lūgumu likvidēt lietus ūdens izskalojumu sekas Slimnīcas teritorijā, Duntes ielā 16, pie ēkām K-9 un K-10, valde nolēma atļaut veikt minētos darbus par kopējo summu 2449,84 EUR bez PVN SIA “Alpex”.

Ņemot vērā nepieciešamību nodrošināt virsmu dezinfekciju un ierobežot COVID-19 izplatību telpās, valde nolēma iegādāties divas “Nocospray 2” virsmu dezinfekcijas iekārtas par kopējo summu 8500,00 EUR bez PVN. Iekārtas tiks izmantotas Slimnīcas operāciju blokā un Traumatoloģijas centrā (4. nodaļā), kur uzturas pacienti ar iekaisīgiem procesiem.

Ņemot vērā faktu, ka 2021. gada iepirkumu plānā tiks iekļauta Mugurkaula un locītavu ķirurģijas centra (3. nodaļas) 2. stāva atjaunošana un lai nodrošinātu pārbūves un atjaunošanas darbu atbilstību LR būvnormatīviem un epidemioloģiskās drošības prasībām, valde nolēma pieaicināt arhitektu-konsultantu tehniskā uzdevuma izstrādei Mugurkaula un locītavu ķirurģijas centra (3. nodaļas) 2. stāva atjaunošanas projektēšanas iepirkumam.

Pēc defekta akta saņemšanas un ņemot vērā faktu, ka tvaika sterilizatoram HS-9041GP-40-01 ir konstatēti būtiski darbības defekti, valde nolēma pēc tirgus izpētes iegādāties Mikrobioloģijas laboratorijai jaunu tvaika sterilizatoru par kopējo summu 8065.00 EUR bez PVN SIA “Medilink”.

Lai nodrošinātu operāciju veikšanai nepieciešamo apgaismojumu, valde nolēma pēc tirgus izpētes saskaņā ar iepirkumu plānu iegādāties lampu komplektu no SIA “A Medical” par kopējo summu 4640.00 EUR bez PVN un pieres lampu no SIA “Arbor Medical korporācija” par kopējo summu 1200.00 EUR bez PVN.

Lai nodrošinātu maināmo paklāju nomas pakalpojumu slimnīcā atbilstoši 2020. gada iepirkumu plānam, valde nolēma pēc veiktās tirgus izpētes slēgt līgumu ar AS “Elis Tekstila Serviss” uz 24 mēnešiem ( līgumcena 4469,10 EUR bez PVN).

Lai nodrošinātu Epidemioloģiskās drošības likuma un Ministru kabineta noteikumu Nr.494 prasību izpildi, valde nolēma organizēt Slimnīcas darbiniekiem obligātās veselības pārbaudes.

Atbilstoši 2015.gada 22.decembra MK noteikumu Nr. 752 “Kārtība, kādā licencē un reģistrē darbības ar jonizējošā starojuma avotiem” prasībām, valde atļāva pēc tirgus izpētes organizēt Slimnīcas darbiniekiem, kuri ir norīkoti darbam ar jonizējošā starojuma avotiem, obligātos kursus radiācijas drošībā (kursu cena 3330,00 EUR).

Lai motivētu ārstus traumatologus, kas veic pacientu ar izgulējumiem mikroķirurģisko gadījumu ārstēšanu, kas ir ļoti sarežģīts un smags process, kā arī ņemot vērā, ka sākot ar 2020.gada augustu līgumā ar Nacionālo veselības dienestu šo gadījumu apmaksa ir noteikta EUR 18 248 ( iepriekš 2000-4000 EUR), valde nolēma apstiprināt piemaksas medicīnas personālam, kas piedalās šo operāciju veikšanā.

Lai nodrošinātu Anestezioloģijas un reanimācijas nodaļas darbu, valde nolēma iegādāties analgēzijas efektivitātes noteikšanai pacientiem, kas atrodas bezsamaņā, un darbam operāciju zālēs, analgēzijas nocicepijas indeksa moduli par kopējo summu 2500,00 EUR bez PVN.

Lai nodrošinātu iepirkumu procedūru Slimnīcā atbilstoši “Publisko iepirkumu likumā” noteiktajai kārtībai, laika periodā no 2020. gada 1. janvāra līdz 2020. gada 30. septembrim tika izsludinātas un veiktas sekojošas iepirkumu procedūras atbilstoši iepirkumu plānam:

1) Atklāts konkurss “Gūžas un ceļu locītavu endoprotēžu piegāde”;

2) Atklāts konkurss “Centralizētās sterilizācijas un sterilo materiālu apgādes nodaļas iekārtu apkopes”;

3) Atklāts konkurss “Mazo kaulu bloķējošo titāna osteosintēžu implantu piegāde”;

4) Atklāts konkurss “Sterilo cimdu piegāde”;

5) Atklāts konkurss “Minimāli invazīvās mugurkaula fiksācijas sistēmas piegāde”;

6) Atklāts konkurss “Veļas mazgāšanas pakalpojumu sniegšana”;

7) Iepirkuma procedūra “Imūnhematoloģisko reaģentu un aprīkojuma piegāde asins kabinetam”;

8) Iepirkuma procedūra “Ekspandera tipa skriemeļa ķermeņa aizvietotāju piegāde”;

9) Iepirkuma procedūra “Automātisko, pneimatisko žņaugu ar grozu un manžetēm piegāde (5 gab.)”;

10) Iepirkuma procedūra “Slimnīcas pacientu aprūpes, operāciju (sterilizācijas) veļas, darba apģērba (medicīnas personālam) piegāde”;

11) Iepirkuma procedūra “Autologo kaulu iegūšanas irigācijas/aspirācijas sistēmas piegāde”;

12) Iepirkuma procedūra “VSIA "Traumatoloģijas un ortopēdijas slimnīca" 5. operācijas bloka pārbūves darbu būvprojekta ekspertīzei”;

13) Iepirkuma procedūra “Autotransfūzijas iekārtas piegāde”;

14) Iepirkuma procedūra “Tvaika sterilizatoru un instrumentu mazgāšanas un dezinfekcijas iekārtu apkope”;

15) Atklāts konkurss “Vienreizlietojamās sterilās operācijas veļas un vienreizlietojamo ķirurģisko halātu piegāde”;

16) Atklāts konkurss “Mugurkaula ķirurģijai nepieciešamo implantu piegāde”;

17) Atklāts konkurss “Iekārtu un to piederumu piegāde kaulu transplantātu apstrādes un sagatavošanas nodrošināšanai”;

18) Atklāts konkurss “Medikamentu un medicīnas  palīgmateriālu piegāde”;

19) Atklāts konkurss “Barotņu, reaģentu un piederumu piegāde mikrobioloģijas diagnostikai”;

20) Atklāts konkurss “Tīrīšanas, antiseptiskas apstrādes un kopšanas līdzekļu piegāde”;

21) Atklāts konkurss “Dažādu kaulu osteosintēzes implantu piegāde”;

22) Atklāts konkurss “Teritorijas apsaimniekošanas pakalpojumu sniegšana”;

23) Atklāts konkurss “Asiņu reinfūzijas aparāta (Cell Saver) autoLog Medtronic un (Cell Saver) autoLog IQ vienreizējo komplektu piegāde”;

24) Atklāts konkurss “Kaulu cementa piegāde”;

25) Atklāts konkurss “Elektroenerģijas piegāde”;

26) Atklāts konkurss "Vidējo kaulu bloķējošo titāna osteosintēzes plākšņu un skrūvju piegāde";

27) Atklāts konkurss “Spēka un pneimatisko instrumentu komplektācijas daļu nomaiņa un papildināšana”;

28) Iepirkuma procedūra “Centralizētās sterilizācijas un sterilo materiālu apgādes nodaļas iekārtu rekvalifikācija"”;

29) Iepirkuma procedūra “Pacientu aprūpes veļas piegāde”;

30) Iepirkuma procedūra “Lielo kaulu osteosintēzes implantu piegāde”;

31) Iepirkuma procedūra "Hemostātisko līdzekļu piegāde";

32) Atklāts konkurss “Kaulu cementa piegāde”;

33) Atklāts konkurss “Pleca locītavas endoprotēžu piegāde”;

34) Atklāts konkurss “Medicīnisko iekārtu piegāde”;

35) Atklāts konkurss “Operāciju galda piegāde”;

36) Atklāts konkurss “Medicīnas preču piegāde”;

37) Atklāts konkurss “Bezcementa gūžas locītavas endoprotēzes ar paaugstinātas osteointegrācijas pārklājumu piegāde”;

38) Atklāts konkurss “Augšstilba kaula proksimālu lūzumu intramedullāras osteosintēzes sistēmas piegāde”;

39) Atklāts konkurss “Par kustamas mantas un nekustamā īpašuma apsardzes un sabiedriskās kārtības nodrošināšanu”;

40) Atklāts konkurss “Vienreizlietojamo vertebroplastijas komplektu piegāde”;

41) Atklāts konkurss “Specifisko instrumentu piegāde osteosintēžu operācijām”;

42) Atklāts konkurss “Guļratu, sēdratu, mobilā manipulācijas galda māsai un mobilā aprūpes galda māsas palīgam piegāde”;

43) Atklāts konkurss “"VSIA "Traumatoloģijas un ortopēdijas slimnīca" 5. operācijas bloka pārbūves darbi”;

44) Iepirkuma procedūra “Anestēzijas darba staciju un mākslīgo plaušu ventilācijas iekārtu tehniskā apkope un to rezerves daļu piegāde”;

45) Iepirkuma procedūra “Par medicīniskā skābekļa gazifikācijas un uzglabāšanas sistēmas nomu un tai nepieciešamā medicīniskā skābekļa piegādi”;

46) Iepirkuma procedūra “Teritorijas sakārtošana”;

47) Iepirkuma procedūra “Automātisko durvju tehniskā apkope un remonts”;

48) Iepirkuma procedūra “Darba vides iekšējā uzraudzība”;

49) Iepirkuma procedūra “Bojātās karstā un aukstā ūdens maģistrāles, stāvvada maiņa”;

50) Iepirkuma procedūra “Medicīnas iekārtu piegāde Patohistoloģijas un audu konservācijas laboratorijas vajadzībām”.

Savukārt, lai nodrošinātu ISO 9001 noteiktajiem standartiem atbilstošu Slimnīcas darbību, tika veiktas sekojošas darbības kvalitātes sistēmas uzturēšanai: laika posmā no 2020. gada 1. janvāra līdz 2020. gada 30. septembrim Slimnīcā ir izstrādāti un/vai aktualizēti un apstiprināti sekojoši iekšējie normatīvie dokumenti:

* Uzņēmuma politika;
* Procesa apraksts – Pacientu reģistrācija ārstu konsultācijām, ārstu konsultāciju un ārstu konsīliju nodrošināšana Ambulatorajā nodaļā;
* Procesa apraksts – Pacientu transportēšana;
* Procesa apraksts – Telpu uzkopšanas kārtība;
* Ārējās komunikācijas plāns (sabiedrisko attiecību/publicitātes);
* Instrukcija par endoprotezēšanas rindu vadību;
* Klientu personas datu apstrādes privātuma politika;
* Personas datu apstrādes darbību reģistrs;
* Instrukcija par radioloģisko izmeklējumu veikšanu pirms un pēc endoprotezēšanas operācijām;
* Instrukcija par instrumentu sterilizācijas procesa kvalitātes kontroli un dokumentāciju;
* Iekšējās kārtības noteikumi Centralizētās sterilizācijas un sterilo materiālu apgādes nodaļā;
* Instrukcija par darba organizāciju un pacientu drošību operāciju zālē Ķirurģisko operāciju nodaļas personālam;
* Noteikumi par apmeklējumu un uzturēšanās kārtību Ķirurģisko operāciju nodaļā;
* Noteikumi par higiēniskā un pretepidēmiskā režīma pamatprasībām Ķirurģisko operāciju nodaļā;
* Instrukcija par septisko operāciju darba organizāciju Ķirurģisko operāciju nodaļā;
* Instrukcija par pacientu aprūpē iesaistīto darbinieku rīcība ja rodas aizdomas par iespējamu saslimšanu ar koronavīrusu COVID-19;
* Par pacientu ar iespējamu saslimšanu ar koronavīrusu COVID-19 aprūpē NE-TIEŠI iesaistīto darbinieku individuālās aizsardzības līdzekļu lietošana;
* Par pacientu ar iespējamu saslimšanu ar koronavīrusu COVID-19 aprūpē TIEŠI iesaistīto darbinieku individuālās aizsardzības līdzekļu lietošana;
* Procesa apraksts Ārstu profesionālās kvalifikācijas celšana;
* Procesa apraksts Rezidentu apmācība;
* Procesa apraksts Rehabilitācijas procesa nodrošināšana;
* Procesa apraksts Endoprotēžu un vertebroloģijas implantu saņemšana, pasūtīšana, uzskaite, glabāšana un norakstīšana;
* Procesa apraksts Ziņošana par nopietni nevēlamiem notikumiem un nopietnām blaknēm;
* Procesa apraksts Asins komponentu transportēšana;
* Procesa apraksts Asins komponentu izsniegšana;
* Procesa apraksts Asins komponentu saņemšana, reģistrēšana, izvietošana uzglabāšanai;
* Procesa apraksts Asins komponentu aprites dokumentēšana un pasūtīšanas nepieciešamības izvērtēšana;
* Procesa apraksts Asins kabineta sadarbība ar E.Gulbja laboratoriju;
* Procesa apraksts Asins komponentu pasūtīšana;
* Procesa apraksts Nepārlieto asins komponentu atgriešana asins kabinetā;
* Kapitālsabiedrības informācijas publiskošanas politika;
* Instrukcija par telpu uzkopšanas darba organizāciju;
* Instrukcija par darba organizāciju Ķirurģisko operāciju nodaļā, ja pacientam ir multirezistentas mikrofloras infekcija, plaušu tuberkuloze ar mikobaktēriju izdalīšanu, iespējama vai apstiprināta Covid-19 infekcija;
* Neplānotas apstarošanas gadījumu uzskaites un fiksēšanas kārtība;
* Par no pacienta izņemto implantu savākšanu un nogādāšanu izmeklēšanai (sonikācijas metode);
* Instrukcija par endoprotēžu, mugurkaula un vertebroloģisko implantu uzskaiti un norakstīšanu;
* Asins komponentu transportēšana temperatūras monitorings;
* Asins komponentu uzglabāšanas un transportēšanas procesu validācija izmantojot LogTag temperatūras reģistrētājus;
* 21. gab. Mikrobioloģijas un patohistoloģijas apvienotās laboratorijas instrukcijas;
* Nolikums par Diagnostiskās radioloģijas nodaļu;
* Ētikas kodekss;
* Darba laika organizācijas un uzskaites kārtība;
* Mikrobioloģijas un patohistoloģijas apvienotās laboratorijas ārējās kvalitātes kontroles plāns 2020. gadam;
* Instrukcija par ārējo kvalitātes kontroli Mikrobioloģijas laboratorijā;
* Plāns neparedzētām situācijām, lai uzturētu Mikrobioloģijas laboratorijas pakalpojumus informācijas sistēmas, darbības traucējumu vai dīkstāves gadījumos;
* Darbs ar BBL Crystal mikroorganismu identifikācijas sistēmu Mikrobioloģijas laboratorijā;
* Audu histoloģiskās izmeklēšanas ilguma saraksts Patohistoloģijas laboratorijā;
* Piegādātāju un konsultantu saraksts Patohistoloģijas laboratorijā;
* Mikrobioloģijas un patohistoloģijas apvienotās laboratorijas kvalitātes sistēmas programma, kvalitātes politika un aktualizētie uzdevumi 2019.-2020.gadam;
* Par izmeklējamā materiāla savākšanu un nosūtīšanu mikrobioloģiskai izmeklēšanai Mikrobioloģijas laboratorijā;
* Metodiskie norādījumi primāro uzsējumu veikšanai Mikrobioloģijas laboratorijā;
* No cilvēka iegūto audu materiāla patologhistoloģiskās izmeklēšanas noteikumi Patohistoloģijas laboratorijā;
* Par audu materiāla ņemšanu patologhistoloģiskai izmeklēšanai Patohistoloģijas laboratorijā;
* Noteikumi darbam ar neatbilstošu materiālu Patohistoloģijas laboratorijā;
* Iekārtu un etalonu kalibrēšanas statuss Patohistoloģijas laboratorijā;
* Par izmeklējamā materiāla savākšanu un nosūtīšanu mikrobioloģiskai izmeklēšanai Mikrobioloģijas laboratorijā;
* Krāsošana pēc Grama metodes;
* Noteikumi par līķa patologanatomisko izmeklēšanu Traumatoloģijas un ortopēdijas slimnīcas morgā un tā nodošanu apbedīšanai;
* Instrukcija par kārtību ārkārtas situācijā Patohistoloģijas laboratorijā;
* Instrukcija neatbilstību vadībai izmeklēšanas procesā Patohistoloģijas laboratorijā;
* Kvalitātes sistēmas rokasgrāmatas procedūru saraksts Mikrobioloģijas laboratorijā;
* Iekšējās kārtības noteikumi Patohistoloģijas laboratorijā;
* Ārējo normatīvo dokumentu saraksts, kas attiecas uz Patohistoloģijas laboratorijas darbību;
* Kvalitātes sistēmas rokasgrāmatas procedūru saraksts Patohistoloģijas laboratorijā;
* Privātuma politika;
* Asins komponentu uzglabāšanas un transportēšanas procesu validācija izmantojot LogTag temperatūras reģistrētājus;
* Antikoagulantu lietošanas vadlīnijas;
* Procesa apraksts Rehabilitācijas procesa nodrošināšana;
* Procesa apraksts Ambulatora pacienta diagnostiskās radioloģijas izmeklēšana;
* Procesa apraksts Stacionāra pacienta diagnostiskās radioloģijas izmeklēšana.

2020. gada 1. ceturksnī ir veikts pacientu aptauju apkopojums par 2019. gadu – Traumatoloģijas centrā (4. nodaļa) un Īslaicīgās ķirurģijas centrā (1. nodaļa).

2020. gada 21. maijā Slimnīcā notika attālināts kvalitātes vadības sistēmas pārsertifikācijas audits. Audita laikā neatbilstības konstatētas netika.

Ārējā audita laikā tika auditētas šādas struktūrvienības:

* Valde;
* Traumpunkts-uzņemšanas nodaļa;
* Rehabilitācijas nodaļa;
* Personāla daļa;
* Rezidentu apmācība, pētniecība, personāla kvalifikācijas paaugstināšana;
* Kvalitātes vadība;
* Asins kabinets;
* Energo un saimniecības nodaļa;
* Īslaicīgās ķirurģijas centrs;
* Traumatoloģijas centrs;
* Centralizētās sterilizācijas un sterilo materiālu apgādes nodaļa;
* Telpu uzkopšanas nodaļa.

Kvalitātes vadības sistēmu pārskatu sapulcēs tiek prezentēti darbinieku un pacientu iesniegtie problēmu ziņojumi, kam tiek noteiktas korektīvās un / vai preventīvās darbības, atbildīgais par veicamo darbību un izpildes termiņš. Problēmu ziņojumu statusa kontrole notiek vadoties no Kvalitātes vadības sistēmu pārskatu sapulcēs noteiktajiem izpildes termiņiem. Iepriekš minētajā laika periodā ir iesniegti un izskatīti 18 problēmu ziņojums. Šiem ziņojumiem ir piemērotas uzlabošanas darbības.

Laika posmā no 2020. gada 1. janvāra līdz 2020. gada 30. septembrim Slimnīcā nav reģistrētu trauksmes celšanas gadījumu, kā arī nav konstatēti personu datu aizsardzības pārkāpumi.

Kaut arī Norvēģu valdības divpusējā finanšu instrumenta projekts Nr. LV0026 „Aprūpes organizācija” ir noslēdzies 2011.gadā, šobrīd turpinās ikdienas darbs ar tā rezultātā izstrādātajām datorprogrammām. Operāciju plānošanai veiksmīgi tiek izmantota Opis operāciju plānošanas sistēma.

2020.gada 1.ceturksnī tika veikta tirgus izpēte par lētāko piedāvājumu un ir nomainīts interneta, balss sakaru un TV satura piegādātājs. Tika uzsākts darbs pie resursu vadības sistēmas “Horizon” Personāla moduļa un pašapkalpošanās portāla ieviešanas. Ir iegādāta un saņemta 2020. gadā nomaiņai plānotā datortehnika.

Sistēmā, kas ļaus veikt medikamentu norakstīšanu uz konkrēto pacientu, tika pielāgotas vairākas formas māsu ērtībai.  Nozīmēšanā un testēšanā tika iesaistīta arī reanimācijas nodaļa, kur ordinācijas ir komplicētākas. Tika izveidots klasifikators medikamentiem, kurus drīkst savstarpēji aizvietot, jo tie satur vienu un to pašu aktīvo vielu.

2020.gada 2.ceturksnī ir ieviests resursu vadības sistēmas “Horizon” personāla modulis un pašapkalpošanās portāls Slimnīcas darbiniekiem. Slimnīcas 4. nodaļā ir ieviesta ordināciju sistēma “Palma Medical” medikamentu un materiālu norakstīšanai uz konkrēto pacientu, kā arī ir uzsākti darbi pie šī risinājuma ieviešanas Anestezioloģijas un reanimācijas nodaļā. Ārkārtas situācijas laikā tika nodrošināta tehniskā iespēja darbiniekiem veikt darbu attālināti un ārstiem veikt attālinātās pacientu konsultācijas.

2020.gada 3.ceturksnī ir ieviesta rēķinu un maksājumu sinhronizācija starp programmu “Ārsta birojs” un resursu vadības sistēmu “Horizon”. Turpinājās sistēmas “Palma Medical” medikamentu un materiālu norakstīšanai uz konkrēto pacientu ieviešanas darbi Anestezioloģijas un reanimācijas nodaļā. Lai uzlabotu pacientu apziņošanas servisu ar īsziņu palīdzību tika noslēgts līgums ar SIA “CSC Telecom”.

Ārstniecības personāla pēcdiploma tālākizglītības ietvaros Slimnīca turpina nodrošināt galvenās māsas dalību ar Māsas profesijas attīstību saistītajās aktivitātēs, Veselības Ministrijas organizētajā SPKC vadītajā darba grupā par Pacientu drošību un ārstniecības procesu kvalitāti. Aktivitāšu ietvaros aktuālie pasākumi daļēji notiek attālināti.

Saskaņā ar UAB "JOHNSON & JOHNSON" Eesti filiaal un Slimnīcas noslēgto sadarbības līgumu, šī gada 26. februārī vienas dienas pieredzes apmaiņā Slimnīcā tika uzņemtas septiņas operāciju māsas no Ziemeļigaunijas medicīnas centra (The North Estonia Medical Centre). Pieredzes  apmaiņas ietvaros tika apmeklēta Ķirurģisko operāciju nodaļa, kurā kolēģes piedalījās rutīnas operāciju vērošanā, lai gūtu praktisku pieredzi. Vizītes laikā kolēģes bija arī Centrālās sterilizācijas un sterilo materiālu apgādes nodaļā,  Traumpunkts un uzņemšanas nodaļā un Anestezioloģijas un reanimācijas nodaļā. Vizītes rezultātā abpusēji tika gūta praktiska pieredze par abās valstīs notiekošajiem darba procesiem un darba organizāciju pacientu perioperatīvajā aprūpē, infekciju kontrolē, neatliekamās palīdzības un plāna pacientu plūsmas organizācijā māsu praksē.

Slimnīcas darbības ietvaros studenti, rezidenti un doktoranti veica mūsdienu aktualitātēm atbilstošus pētījumus. 2020. gada 1. ceturksnī ir saņemti 16 dažādu specialitāšu ārstu pieteikumi pēcdiploma kvalifikācijas celšanai starptautiskos kongresos, kursos, simpozijos u.c. Divi pieteikumi atsaukti pēc ārkārtējā stāvokļa izsludināšanas - vīrusa COVID-19 ierobežošanas pasākumu dēļ atcelta 18.03.2020. paredzētā Sāpju asociācijas konference Jaunzēlandē.

Notikuši trīs Latvijas Ārstu biedrības Sertifikācijas padomē apstiprināti tālākizglītības pasākumi ārstiem un māsām, kuros uzstājušies seši lektori. Četri lektori - dažādu specialitāšu ārsti no TOS, divi - pieaicinātie vieslektori. Tālākizglītības pasākumus apmeklējuši vairāk kā 150 interesenti.

Noticis Latvijas Māsu asociācijas Sertifikācijas padomē apstiprināts divu dienu teorētiskās un praktiskās apmācības kurss kardiopulmonālajā reanimācijā māsām, ārstiem u.c., kuru apmeklējuši 47 interesenti.

Sabiedrības izglītības jomā Slimnīca sadarbībā ar Slimību profilakses un kontroles centru (SPKC), Bērnu klīnisko universitātes slimnīcu (BKUS) kopš aprīļa strādā pie izglītojošu materiālu /infografiku satura izveides par traumatisma riskiem vasaras periodā. Maijā un jūnijā projekta ietvaros Slimnīcas ārsti M.Jēgers, M.Radziņš, K.Briuks, I.Terjajevs, U.Zariņš, I.Golubovska, A.Repņikovs snieguši kopumā 9 intervijas televīzijā, radio, drukātajā presē par akūtām traumām, kas saistītas ar velo braukšanu un lekšanu ūdenī.

Akadēmiskās izglītības jomā Slimnīca kā darba devēju pārstāvis Izglītības un zinātnes ministrijas licencēšanas komisijas ekspertu sanāksmē sniedza atsauksmi par Latvijas Universitātes izveidoto akadēmisko maģistra studiju programmu “Epidemioloģija un medicīniskā statistika”, apliecinot, ka Latvijas veselības sistēmai ir nepieciešami augsti kvalificēti epidemioloģijas un medicīniskās statistikas speciālisti, kuri pārzina un izstrādā epidemioloģisko un citu pētījumu metodoloģiju, spēj veikt sarežģītu datu analīzi un interpretēt rezultātus, balstoties uz jaunākajām starptautiskajām atziņām un atbilstoši starptautisko organizāciju pieprasītajiem standartiem.

Augstskolu studenti, rezidenti un doktoranti veica mūsdienu aktualitātēm atbilstošus pētījumus pētniecības jomā. 2020. gada 2. ceturksnī apstiprināti 10 pieteikumi pētniecībai. Slimnīcas Anestezioloģijas un reanimācijas nodaļas vadītājas, ārstes I. Golubovskas un ārsta traumatologa ortopēda S. Zēbolda vadībā Rīgas Stradiņa universitātes students D. Bodrovs izstrādājis zinātniski pētniecisko darbu “[Metabolas izmaiņas, kas saistītas ar žņaugu izmantošanu pie totālas ceļa locītavas endoprotezēšanas](file:///C%3A%5CUsers%5CAnita.Vaivode%5CAppData%5CLocal%5CMicrosoft%5CWindows%5CINetCache%5CContent.Outlook%5CS7XMB8M2%5CPieteikumi_2020%5C6_2020_1_I.Golubovska_D.Bodrovs.pdf)”, prezentējis to starptautiskajā Polijas “Juvenes Pro Medicina 2020” konferencē un ieguvis 1.vietu.

No 12. marta līdz 9. jūnijam, valsts ārkārtas stāvokļa laikā, ievērojot noteiktos pasākumus Covid-19 izplatības ierobežošanai, tika atcelti visi ieplānotie klātienes tālākizglītības pasākumi darbinieku profesionālās kvalifikācijas paaugstināšanai. Tā vietā tiek izmatots tālākizglītības portāla Evisit piedāvājums medicīnas speciālistiem tālmācībā apgūt zināšanas, kas noderīgas resertifikācijai. Ārkārtas stāvokļa laikā attālinātām mācībām ārstiem, māsām, rezidentiem ir izsūtīti 18 jauni Evisit kursi. Papildus Evisit piedāvājumam, izsūtīti vairāk kā 40 vebināri, videolekcijas arī no VUMED, AOTrauma, EFORT u.c.

Uzsākts darbs pie vēsturiskā mantojuma digitalizācijas - Slimnīcas arhīvā glabājas 205 atklājumu un izgudrojumu apliecības: Traumatoloģijas un ortopēdijas zinātniskā pētniecības institūta atklājumu un izgudrojumu (patentu) reģistrs periodam no 1960. gada līdz 1988. gadam.

Augstskolu studenti, rezidenti un doktoranti veica mūsdienu aktualitātēm atbilstošus pētījumus. 2020. gada 3.ceturksnī ir apstiprināti 4 pieteikumi pētniecībai. Divi Slimnīcas ārsti rezidenti absolvējuši augstskolu traumatoloģijas ortopēdijas specialitātē. Slimnīcā ir uzņemti seši jauni rezidenti - trīs traumatologi ortopēdi, divi laboratorijas ārsti, viens anesteziologs, reanimatologs. Jauno 2020./2021. akadēmisko gadu uzsāk 27 dažādu specialitāšu rezidenti.

2020. gada 3.ceturksnī noticis viens Latvijas Ārstu biedrības Sertifikācijas padomē apstiprināts tālākizglītības pasākums ārstiem un māsām, fizioterapeitiem, kuru apmeklējuši ap 50 interesentu. Tika organizētas divas informatīvās prezentācijas darbiniekiem: par izmaiņām antikoagulācijas vadlīnijās un par ieteikumiem darbinieku testēšanai uz COVID-19 infekciju. Slimnīca turpina popularizēt attālināto mācību piedāvājums medicīnas speciālistiem resertifikācijai. Ārstiem, māsām, rezidentiem ir izsūtīti vairāk kā 45 vebināri, videolekcijas no Evisit, VUMED, AOTrauma, EFORT.

2020. gada 3.ceturksnī Slimnīcu apmeklēja medicīnas vēstures muzeja direktors K.Vanags. Vizītes laikā nodibināti tuvāki kontakti un apzināti iespējamie sadarbības virzieni vēsturiskā mantojuma saglabāšanai.

2020. gada 3.ceturksnī sabiedrības izglītības jomā Slimnīcas ārsti ir snieguši 2 intervijas televīzijā un ziņu portālos par akūtām traumām, kas saistītas ar braukšanu ar elektroskūteriem un lekšanu ūdenī.

2020. gada 1. ceturksnī Slimnīcā tika uzsākta plaukstas un citu mazo locītavu artroskopiska ārstēšana, kā arī uzsākta kaulu ortopēdiska korekcija pielietojot individuālus, digitāli modulētus 3D printētus implantus. Ir veiktas vairākas abpusējas gūžas un ceļa locītavu vienlaicīgas endoprotezēšanas operācijas, kas prasa ārkārtīgi augstu profesionālo un tehnoloģisko sagatavotību. Tika ieviesta pagarinātās rentgenoloģiskās izmeklēšanas metode, kas ļauj vienā attēlā analizēt visa skeleta vai ekstremitātes rentgenogrammas, kas nepieciešamas endoprotezēšanas un mugurkaulāja operāciju plānošanai.

2020. gada 2. ceturksnī Slimnīcā tika izstrādāts un īstenots īpašs epidemioloģiskās uzraudzības plāns, tādejādi nodrošinot, ka Slimnīcā nenonāk ar Covid-19 inficēti pacienti, bet praktiski netiek samazināts operējamo pacientu apjoms.

Tika paplašināts bioloģiski absorbējamu fiksācijas enkuru pielietojums pleca ķirurģijā. Pleca ķirurģijā uzsākts “Double row” šuves pielietojums pleca rotatoru manžetes fiksācijai. Uzsākta bojātu elkoņa saišu plastika, lietojot bio absorbējamus enkurus.

2020.gada 3.ceturksnī dinamiski, atbilstoši saslimšanas līmenim ar COVID-19 valstī, pielāgojot epidemioloģiskās uzraudzības plānu ir panākta iespēja atjaunot ārstniecības procesu pilnā apjomā. Neskatoties uz remontu operāciju blokā, paplašinātas rokas videoķirurģijas iespējas. Veiktas vairākas komplicētas mugurkaulāja un iegurņa operācijas.